মাথার দাম ছিল ১৪ লক্ষ, মাও নেত্রীর আত্মসমর্পণ

ওয়েবডেস্ক- মাও সন্ত্রাস (Mao Terror) দেশ থেকে নির্মূল করতে কট্টর অবস্থান নিয়েছে মোদি সরকার (Modi Government) । স্বরাষ্ট্রমন্ত্রী অমিত শাহের (Amit Shah) ঘোষণা ২০২৬-এর মধ্যেই দেশ থেকে মাও সন্ত্রাস সমূলে উৎখাত করতে হবে। আত্মসমর্পণকারী মাওবাদীদের পূণর্বাসনে সম্পূর্ণ সহযোগিতা করবে কেন্দ্র সরকার। কেন্দ্র সরকারের কড়া হুঙ্কারে এবার আত্মসমর্পণ (Surrender) করলেন মাও নেত্রী সুনীতা (Maoist leader Sunita) । ২৩ বছর বয়সি সুনীতার মাথার দাম ছিল ১৪ লক্ষ টাকা। মধ্যপ্রদেশের পুলিশের (MadhyPradesh Police) কাছে আন্তসমর্পণ করলেন নেত্রী।

গত শনিবার বালাঘাটে মধ্যপ্রদেশ পুলিশের মাওবাদী দমন বাহিনী ‘হক ফোর্স’ এর সামনে সুনীতা আত্মসমর্পণ করেন তিনি। সুনীতা মাও কেন্দ্রীয় কমিটির সদস্য ছিলেন। মাও সংগঠনকে শক্তিশালী করার দায়িত্বভার ন্যস্ত ছিল সুনীতার ঘাড়ে। এছাড়াও সুনীতা মাওবাদী গোষ্ঠী পিপলস লিবারেশন গেরিলা আর্মি (পিএলজিএ)-র একজন কমান্ডার। ছত্তিশগড়, মহারাষ্ট্র ও মধ্যপ্রদেশ পুলিশ যৌথভাবে সুনীতার মাধার দাম ধার্য করে ১৪ লক্ষ টাকা।

হক ফোর্স কমান্ড্যান্ট শিয়াজ কে এম (Hawk Force Commandant Shiyaz K.M)  জানিয়েছেন, সুনীতাকে ধরার জন্য ১৪ লক্ষ টাকা পুরস্কার ঘোষণা করা হয়েছিল, যার মধ্যে মহারাষ্ট্রে ৬ লক্ষ টাকা এবং ছত্তিশগড়ে ৩ লক্ষ টাকা ছিল। তিনি বর্ষীয়ান মাওবাদী নেতা এবং কেন্দ্রীয় কমিটির সদস্য (সিসিএম) রামদারের দেহরক্ষী ছিলেন। আজ, সুনীতা তার অস্ত্র ও গোলাবারুদ উদ্ধারে আমাদের সাহায্য করার জন্য জঙ্গলের গভীরে তার গোপন আস্তানায় একটি দল নিয়ে গিয়েছিল। গোপন আস্তানা থেকে একটি INSAS রাইফেল, তিনটি ম্যাগাজিন এবং একটি UBGL শেল উদ্ধার করা হয়েছে।

আরও পড়ুন- রাহুল গান্ধীর মাছ ধরাকে ‘ব্যাঙ্গ’ BJP সাংসদের! কী বললেন? দেখুন ভিডিও

তিনি একজন ACM (এরিয়া কমিটির সদস্য) ছিলেন। রামদারের দলের একজন গুরুত্বপূর্ণ সক্রিয় সদস্য। আমাদের তথ্য অনুসারে, রামদার এই বছরের ফেব্রুয়ারিতে ১০ জনেরও বেশি মাওবাদীর সঙ্গে বালাঘাটে প্রবেশ করে এবং তখন থেকেই এখানে লুকিয়ে আছে। হক ফোর্স কমান্ড্যান্ট শিয়াজ বলেন, ফোর্স আশা করে যে এই অঞ্চলে আরও মাওবাদীরা একইভাবে আন্তসমর্পণ করবে।

‘হক ফোর্স’-এর সহকারি কমান্ডার রূপেন্দ্র ধুরভে বলেন, “সুনীতা ছত্তিশগড়ের বিজাপুরের গোমভেতার বাসিন্দা। মধ্যপ্রদেশের পাশাপাশি মহারাষ্ট্র ও ছত্তিশগড়ে সক্রিয় ছিলেন। সোমবার এক ইনসাস রাইফেল নিয়ে আন্তসমর্পণ করে সে।

মধ্যপ্রদেশের মুখ্যমন্ত্রী মোহন যাদব জানিয়েছে, কেন্দ্রীয় স্বরাষ্ট্রমন্ত্রী অমিত শাহ মাওবাদীদের আত্মসমর্পণের জন্য আগে কড়া হুঁশিয়ারি দিয়েছেন। কেন্দ্রীয় মন্ত্রী জানিয়ে দিয়েছে মাওবাদীদের পুনর্বাসনের জন্য সরকার প্যাকেজ ঘোষণা করেছে। কাজেই আর আলোচনা করার মতো কিছু নেই। এবার সেই মতো তারা আত্মসমর্পণ না করলে তাদের বিরুদ্ধে কঠোর অবস্থান নেওয়া হবে। সুনীতার আত্মসমর্পণ তাঁর কেন্দ্রের সাফল্য। ১৯৯২ সালের পর এই প্রথম অপর কোনও রাজ্যের মাওবাদী মধ্যপ্রদেশ সরকারের কাছে আত্মসমর্পণ করল।

দেখুন আরও খবর-